[bookmark: _GoBack]VENDIM
Nr.83, datë 17.2.2007 

PËR KRITERET E NDËRTIMIT ME KONCESION, TË FORMËS ROT/BOT, TË TERMOCENTRALIT NË FIER

Në mbështetje të nenit 100 të Kushtetutës dhe të pikës 3 të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Ndërtimi me koncesion, të formës ROT/BOT, të impiantit të prodhimit të energjisë elektrike në Fier.
2. Kriteret për dhënien me koncesion, përveç atyre të parashikuara në ligjin “Për koncesionet”, do të jenë  edhe ato të përcaktuara në shtojcën 1, që i bashkëlidhet këtij vendimi.
3. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Shtojca nr.1

Kriteret e vlerësimit të ofertave për dhënien me koncesion të formës ROT/BOT të TEC-it Fier

	
	Përqindja e vlerësimit

	a) Kapaciteti i instaluar (në MW)
	5

	b) Disponibiliteti i impiantit (në përqindje)
	10

	c) Sasia vjetore e prodhimit (në MWh)
	10

	d) Çmimi i energjisë së ofruar për shitje (EURO/MWh) në kontratën e shitblerjes
	40

	e) Koha e fillimit të prodhimit të energjisë elektrike
	20

	f) Koha e zgjatjes së periudhës koncesionare
	8

	g) Pagesa e së drejtës koncesionare
	7

	(Oferta fillon me çmimin fillestar 1 euro.)
	



- Afati maksimal për kontratën e shitblerjes së energjisë do të jetë 10 vjet.
- Autoriteti kontraktues do të përcaktojë sasinë dhe fuqinë maksimale vjetore të energjisë për blerje në kontratën e shitblerjes.





